Sarah Cassar Dymond .td_uid_2_60ba60ae6c3bd_rand.td-a-rec-img{text-align:left}.td_uid_2_60ba60ae6c3bd_rand.td-a-rec-img img{margin:0 auto 0 0} Id-deputat Nazzjonalista Therese Comodini Cachia mhux se tkun qed tikkontesta l-elezzjoni ġenerali li jmiss. F'kumment ma' Newsbook.com.mt Comodini Cachia qalet li l-istil ta' politika f'Malta, mhux l-aħjar post għaliha fejn tista' taħdem biex ikollna soċjetà aktar ġusta. Flimkien mad-deputat tal-PN Jason Azzopardi, Therese Comodini Cachia hi l-avukat li qed tirrapreżenta lill-familja tal-ġurnalista maqtula Daphne Caruana Galizia. Assassinju Daphne: Titlesta l-inkjesta pubblika, baqa' biss ir-rapport F'post fuq Facebook is-Segretarju Ġenerali tal-Partit Nazzjonalista, PN, Francis Zammit Dimech irringrazzja lil Therese Comodini Cachia għal ħidma tagħna fi ħdan il-Partit Nazzjonalista. Zammit Dimech kiteb li Therese Comodini Cachia dejjem fehmet li l-politika hija missjoni biex permezz tagħha tkun ta' servizz lin-nazzjon u lill-poplu Malti kollu, u l-ħidma tagħha fi ħdan l-istrutturi tal-Partit, kif ukoll bhala Deputat Parlamentari Ewropew u wara bħala Deputat Parlamentari fil-Parlament ta' Malta hija ħidma li jistoqqilha l-ħajr u l-apprezzament totali min-naħa tagħna. "Therese Comodini Cachia dejjem uriet kuraġġ kif ukoll integrità fil-ħdima politika tagħha kif ukoll bħala avukat impjenjata favur il-ħarsien tad-drittijiet fondamentali tal-bniedem, tal-ġustizzja, tar-'rule of law' u fil-ġlieda nazzjonali ta' pajjiżna kontra l-korruzzjoni," sostna s-Segretarju Ġenerali tal-PN. Therese Comodini Cachia ser tkompli taħdem fl-istrutturi tal-Partit, bil-Partit Nazzjonalista jgħid li jħares 'il quddiem għal aktar ħidma u kollaborazzjoni. .td_uid_3_60ba60ae6c6ad_rand.td-a-rec-img{text-align:left}.td_uid_3_60ba60ae6c6ad_rand.td-a-rec-img img{margin:0 auto 0 0}